CELEX: 32019R0409
Language: hu
Date: 2019-03-14 00:00:00
Title: A Tanács (EU) 2019/409 végrehajtási rendelete (2019. március 14.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

15.3.2019   
               
               
                  HU
               
               
                  Az Európai Unió Hivatalos Lapja
               
               
                  L 73/16
               
            
         A TANÁCS (EU) 2019/409 VÉGREHAJTÁSI RENDELETE
         (2019. március 14.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2014. március 17-én elfogadta a 269/2014/EU rendeletet.
                  
               
                     (2)
                  
                  
                     Tekintettel arra, hogy 2018. november 25-én az Oroszországi Föderáció erőszakot alkalmazott a Kercsi-szorosban, amelynek nyomán ukrán katonákat fogtak el és hajóikat lefoglalták, megsértve ezzel mind a nemzetközi jogot, mind pedig Ukrajna szuverenitását és területi integritását, a Tanács úgy véli, hogy további nyolc személyt fel kell venni a korlátozó intézkedések hatálya alá tartozó személyeknek, szervezeteknek és szerveknek a 269/2014/EU rendelet I. mellékletében szereplő jegyzékébe.
                  
               
                     (3)
                  
                  
                     A 269/2014/EU rendelet I. mellékletét ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            Az e rendelet mellékletében felsorolt személyeket fel kell venni a 269/2014/EU rendelet I. mellékletében foglalt jegyzékbe.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 14-én.
            
               
                  a Tanács részéről
               
               
                  az elnök
               
               G. CIAMBA
            
         
         
            (1)  HL L 78., 2014.3.17., 6. o.
         
      
      
         
            MELLÉKLET
            A korlátozó intézkedések hatálya alá tartozó személyeknek a 269/2014/EU rendelet I. mellékletében foglalt jegyzéke a következő személyekkel egészül ki:
            
               
                            
                        
                        
                           Név
                        
                        
                           Azonosító adatok
                        
                        
                           Indokolás
                        
                        
                           A jegyzékbe vétel dátuma
                        
                     
                           „176.
                        
                        
                           Sergey Nikolayevich STANKEVICH
                           (Сергей Николаевич СТАНКЕВИЧ)
                        
                        
                           Nem: férfi;
                           Születési idő: 1963.1.27.
                        
                        
                           Az Oroszországi Föderáció Szövetségi Biztonsági Szolgálatán belül a „Krími Köztársaságért és Szevasztopol városért” felelős Határigazgatóság vezetője, ellentengernagy. E minőségében felelősség terhelte az Oroszországi Föderáció parti őrségének flottája által 2018. november 25-én Ukrajnával szemben elkövetett cselekményekért, amelyek megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.
                        
                     
                           177.
                        
                        
                           Andrey Borisovich SHEIN
                           (Андрей Борисович ШЕИН)
                        
                        
                           Nem: férfi;
                           Születési idő: 1971.6.10.
                        
                        
                           Az Oroszországi Föderáció Szövetségi Biztonsági Szolgálatán belül a „Krími Köztársaságért és Szevasztopol városért” felelős Határigazgatóság helyettes vezetője és Parti Őrségi Osztályának vezetője. E minőségében az Oroszországi Föderáció 2018. november 25-i, Ukrajnával szembeni cselekményei során részt vett az ukrán hajók és legénységük ellen irányuló műveletekben, e cselekmények megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.
                        
                     
                           178.
                        
                        
                           Aleksey Mikhailovich SALYAEV/
                           Aleksey Mikhailovich SALYAYEV
                           Oleksii Mykhailovych SALIAIEV
                           (Алексей Михайлович САЛЯЕВ, Олексій Михайлович САЛЯЄВ)
                        
                        
                           Nem: férfi;
                           Születési idő: 1978.8.22.
                        
                        
                           Parancsnok az Oroszországi Föderáció Szövetségi Biztonsági Szolgálata Határőrszolgálatának „Don” nevű (353-as oldalsó jelzésű) járőrcsónakján. Parancsnoka volt annak a hajónak, amely tevékenyen részt vett az Oroszországi Föderáció által 2018. november 25-én ukrán hajókkal és legénységükkel szemben elkövetett cselekményekben, és ő hajtotta végre a szándékos ütközést az ukrán haditengerészet „Jany Kapu” nevű vontatóhajóval. E cselekmények megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.
                        
                     
                           179.
                        
                        
                           Andrei SHIPITSIN / SHYPITSIN
                           (Андрей ШИПИЦИН/ ШИПІЦИН)
                        
                        
                           Nem: férfi;
                           Születési idő: 1969.12.25.
                        
                        
                           Parancsnok az Oroszországi Föderáció Szövetségi Biztonsági Szolgálata Határőrszolgálatának „Izumrud” nevű járőrcsónakján. Parancsnoka volt annak a hajónak, amely tevékenyen részt vett az Oroszországi Föderáció által 2018. november 25-én ukrán hajókkal és legénységükkel szemben elkövetett cselekményekben, amelyek megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.
                        
                     
                           180.
                        
                        
                           Aleksey Vladimirovich SHATOKHIN / Oleksii Volodymyrovich SHATOKHIN
                           (Алексей Владимирович ШАТОХИН / Олексій Володимирович ШАТОХІН)
                        
                        
                           Nem: férfi;
                           Születési idő: 1971.1.26.
                        
                        
                           Az Oroszországi Föderáció Szövetségi Biztonsági Szolgálatán belül a Kercsi Ellenőrzőpont „Krími Köztársaságért és Szevasztopol városért” felelős szolgálatának vezetője. Részt vett az Oroszországi Föderáció erői által 2018. november 25-én ukrán hajókkal és legénységükkel szemben elkövetett cselekmények koordinálásában, amelyek megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.
                        
                     
                           181.
                        
                        
                           Ruslan Alexandrovich ROMASHKІN
                           (Руслан Александрович РОМАШКИН)
                        
                        
                           Nem: férfi;
                           Születési idő: 1976.6.15.
                        
                        
                           Az Oroszországi Föderáció Szövetségi Biztonsági Szolgálatához tartozó, a „Krími Köztársaság és Szevasztopol városa” területén található ellenőrzőpont szolgálatának vezetője. Tevékenyen részt vett azokban a műveletekben, amelyekben az Oroszországi Föderáció erői 2018. november 25-én ukrán hajókkal és legénységükkel szemben elkövetették a cselekményeket, amelyek megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.
                        
                     
                           182.
                        
                        
                           Sergey Alekseevich SHCHERBAKOV
                           (Сергей Алексеевич ЩЕРБАКОВ; Сергій Олексійович ЩЕРБАКОВ)
                        
                        
                           Nem: férfi
                           Születési idő: 1986.11.2.
                        
                        
                           Az Oroszországi Föderáció fekete-tengeri flottája „Szuzdalec” nevű rombolójának parancsnoka. Parancsnoka volt annak a hajónak, amely részt vett az Oroszországi Föderáció által 2018. november 25-én ukrán hajókkal és legénységükkel szemben elkövetett cselekményekben, valamint tevékenyen közreműködött a „Jany Kapu” nevű vontatóhajó blokádjában és a „Nikopol” nevű ágyúnaszád lefoglalásában. E cselekmények megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.
                        
                     
                           183.
                        
                        
                           Aleksandr Vladimirovich DVORNIKOV
                           (Александр Владимирович ДВОРНИКОВ)
                        
                        
                           Nem: férfi
                           Születési idő: 1961.8.22.
                           Születési hely: Ussuriysk, Primorskiy Krai, Oroszországi Föderáció
                        
                        
                           Az Orosz Fegyveres Erők déli katonai körzetének vezetője, vezérezredes, aki felelős a térségbeli katonai erőkért és az illegálisan annektált Krímért és Szevasztopol városáértért. E minőségében felelős volt a Fekete-tengeri Flotta és egyéb katonai erők által 2018. november 25-én Ukrajnával szemben elkövetett azon cselekményekért, amelyek megakadályozták, hogy ukrán hadihajók elérjék az Azovi-tenger ukrán partját, aláásva ezzel Ukrajna területi integritását és szuverenitását, valamint az ukrán hadihajók mozgásának és működőképességének megzavarásával aláásva Ukrajna biztonságát.
                           E cselekmények hozzájárultak továbbá a Krím félsziget Oroszországi Föderációba való jogellenes annektálásának megszilárdításához.
                        
                        
                           2019.3.15.”